המערכה על צרפת ועל ארצות השפלה
סדר הכוחות וחימוש > סדר הכוחות וחימוש בעלות הברית

בשל שיעור ילודה נמוך וההרס הדמוגרפי שנגרם לה במלחמת העולם הראשונה, נמצאה צרפת בנחיתות דמוגרפית מול גרמניה, ומספר תושביה היה מלכתחילה מחצית מזה של גרמניה. למרות זאת הצליחו הצרפתים לגייס כשליש מאוכלוסיית הזכרים בגילאים 20 עד 45, כ-5 מיליון חיילים, אולם רק כ-2.25 מיליון מתוכם שירתו ביחידות הצבא שהוצבו בצפון צרפת. למספר זה יש להוסיף את חיל המשלוח הבריטי, ואת צבאות בלגיה והולנד. בסך הכל עמדו אל מול הצבא הגרמני כ-3.3 מיליון חיילים, מה שהעניק לכוחות בעלות הברית יתרון מספרי קל.
ב-10 במאי 1940 עמדו מול הגרמנים בצפון צרפת ובארצות השפלה 104 דיוויזיות צרפתיות (11 מתוכן בעתודה), 22 דיוויזיות בלגיות, 10 דיוויזיות בריטיות ותשע דיוויזיות הולנדיות. שש מדיוויזיות אלו היו משוריינות, ו-24 ממוכנות. עשרים ושתיים דיוויזיות נוספות היו בשלבי אימון והתארגנות, ועליהן נמנו שתי דיוויזיות פולניות ודיוויזיה צ'כית אחת. פרט לכוחות המאורגנים במסגרת דיוויזיונית כללו כוחות בעלות הברית גם מספר רב של יחידות עצמאיות קטנות יותר. כך למשל, לצבא הולנד היו גדודים ובריגדות עצמאיות שהיו שוות ערך לשמונה דיוויזיות נוספות. לצבא הצרפתי היו גדודים ובריגדות עצמאיות מהן ניתן היה להרכיב 29 דיוויזיות נוספות. הצבא הצרפתי כלל שמונה עשרה דיוויזיות, שאוישו על ידי חיילים ממושבותיה של צרפת (בעיקר מצפון אפריקה) וכן שמונה עשרה דיוויזיות מילואים "סוג ב'". חיל המשלוח הבריטי היה מורכב כולו מדיוויזיות איכותיות, ממוכנות ומורכבות מחיילים מקצועיים ברובן. הצבא ההולנדי סבל מרמת אימון ירודה ומחימוש לקוי.
כ-3,100 טנקים מדגמים חדישים יחסית עמדו לרשות הצבא הצרפתי והבריטי, וזאת בנוסף למספר מאות טנקים מיושנים מסוג FT-17. הטנקים הצרפתיים החדישים מדגם סומואה ו-שאר B1, והטנקים הבריטים מדגם מתילדה, היו שווים באיכותם ובתחומים מסוימים אף עלו על הטנקים הגרמנים הבינוניים מדגם פאנצר סימן 3 ופאנצר סימן 4. אולם בניגוד לגרמנים, שריכזו את כל הטנקים והתותחים המתנייעים שלהם במסגרת דיוויזיות הפאנצר, יותר ממחצית הטנקים הצרפתיים פוזרו בין דיוויזיות החי"ר, במסגרת גדודים עצמאיים שנועדו להעניק סיוע צמוד לכוחות הרגלים (בהתאם לדוקטרינה של מלחמת העולם הראשונה). בעלות הברית נהנו מיתרון בולט בארטילריה, ולרשותם עמדו כ-14,000 כלי ארטילריה, אך יתרון זה יותר מקוזז על ידי העדיפות הבולטת של הלופטוואפה על כוחות האוויר של בעלות הברית. הצרפתים, וכוחות ה-RAF (חיל האוויר הבריטי) בצרפת יכלו להפעיל בסך הכל רק כ-400 מפציצים ו-830 מטוסי קרב רובם מיושנים. עם זאת מטוסי ההוריקן הבריטים וה-דבואטין D.520 הצרפתים התקרבו באיכותם למסרשמיט 109 הגרמני. ה-D.520 היה מודל חדיש, ורק כשבעים וחמישה מטוסים יוצרו וסופקו לחיל האוויר הצרפתי, והיו מוכנים לקרב עם תחילת המלחמה, על אף שבמהלך המלחמה יוצרו עוד כשלוש מאות מטוסים מדגם זה.
הצבא הצרפתי בצפון צרפת היה תחת פיקודו של גנרל ז'וזף ז'ורז'. הוא פיקד על שלוש קבוצות ארמיות, אך קבוצת הארמיות השנייה וקבוצת הארמיות השלישית (שכללו ביחד ארבע ארמיות) הוקצו להגנת קו מאז'ינו, ולכן היו פחות רלוונטיות בשלב הראשון של המערכה נגד גרמניה. עיקר נטל הלחימה הוטל על קבוצת הארמיות הראשונה, שהייתה תחת פיקוד גנרל גסטון ביוט, וכללה חמש ארמיות, מתוכן ארבע צרפתיות:
הארמייה השביעית, בפיקודו של הגנרל אנרי ז'ירו הייתה הצפונית והמערבית ביותר. עליה הוטל ביצועו של תמרון ברדה, התנועה צפונה לאורך החוף במטרה להגיע אל העיר ברדה שבהולנד דרך אנטוורפן.
חיל המשלוח הבריטי, שמנה תשע דיוויזיות בפיקודו של לורד גורט אמור היה להתקדם צפונה, דרומית מזרחית לגזרתו של ז'ירו, ולחבור אל יחידות הצבא הבלגי על קו נהר הדייל.
הארמייה הראשונה, בפיקודו של ז'ורז' בלאנשאר, נפרסה ב"פער ז'מבלו", דרומית-מזרחית לגזרה שהוחזקה על ידי חיל המשלוח הבריטי.
הארמייה התשיעית, בפיקודו של אנדרה קוראפ, נועדה להתקדם צפונה, ולהתפרס לאורך הקטע הבלגי של נהר המז בין נאמור לסדאן, מדרום מזרח לגזרתו של בלאנשאר.
הארמייה השנייה בפיקודו של הגנרל שארל הונציגר החזיקה בעמדות לאורך נהר מז מאזור סדאן מזרחה עד לקצה המערבי של קו מאזינו.
כאמור, לכוחות בעלות הברית בצפון צרפת ובארצות השפלה הייתה עדיפות קלה על הכוחות הגרמניים שניצבו מולם. אך הם נפרסו באופן שווה למדי לכל אורך קו החזית, בעוד שהגרמנים השכילו לרכז חלק גדול מכוחם בנקודת ההכרעה. לבעלות הברית היו שני אגפים חזקים, ומרכז חלש יחסית. הפיקוד הצרפתי ריתק למעלה מ-40 דיוויזיות להגנה על קו מאזינו והגבול השווייצרי (מול 18 דיוויזיות גרמניות בלבד). באגף המערבי של בעלות הברית (בהולנד ובמערב בלגיה) ניצבו כמעט 60 דיווזיות (מצבאות צרפת, בריטניה, בלגיה והולנד) מול כ-30 דיוויזיות גרמניות של קבוצת ארמיות B. אולם בגזרת המאמץ הגרמני העיקרי, בין מפגש הגבולות של בלגיה, לוקסמבורג וצרפת במזרח לבין העיר נאמור במערב, היה על הגרמנים להתמודד רק עם הארמיות הצרפתיות השנייה והתשיעית, שכללו 18 דיוויזיות בלבד, והם נהנו מעדיפות של כמעט 3:1 על יריביהם. עם זאת, יש לזכור שלרשות הפיקוד הצרפתי עמדו שש עשרה דיוויזיות, שלוש מהן משוריינות, בעתודה אסטרטגית, שניתן היה להשתמש בה לתגבור גזרות שיותקפו על ידי האויב, או לצורך ניצול הצלחה במקרה של מעבר להתקפת נגד.
קבוצת הארמיות השנייה והשלישית היו מרותקות לקו מאז'ינו ולכן לא היוו גורם של ממש במערכה.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 | 46 | 47 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |   |   |   | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן |   |   | צבא בלגיה | צבא בלגיה | צבא בלגיה | צבא בלגיה | צבא בלגיה | צבא בלגיה |   |   | צבא הולנד | צבא הולנד | צבא הולנד | צבא הולנד | צבא הולנד | צבא הולנד |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן | צבא צרפת מוריס גמלאן |   |   | צבא בלגיה | צבא בלגיה | צבא בלגיה | צבא בלגיה | צבא בלגיה | צבא בלגיה |   |   | צבא הולנד | צבא הולנד | צבא הולנד | צבא הולנד | צבא הולנד | צבא הולנד |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' |  |  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' | מפקד החזית הצפונית ז'וזף ז'ורז' |  |  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |
|   |   |   |   |   |   |   |   |   |   |   |   | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט |   |   | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות |   |   |   |   | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה |   |   |   |   | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון |  |  |
|   |   |   |   |   |   |   |   |   |   |   |   | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט | קבוצת ארמיות 1 גסטון ביוט |   |   | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות | עתודה אסטרטגית 16 דיוויזיות |   |   |   |   | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה | קבוצת ארמיות 2 אנדרה-גאסטון פרטלה |   |   |   |   | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון | קבוצת ארמיות 3 אנטואן-מארי-בנואה בסון |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |
| הארמייה השביעית ז'ירו | הארמייה השביעית ז'ירו | הארמייה השביעית ז'ירו | הארמייה השביעית ז'ירו | הארמייה השביעית ז'ירו | הארמייה השביעית ז'ירו |   |   | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט |   |   | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר |   |   | הארמייה התשיעית קוראפ | הארמייה התשיעית קוראפ | הארמייה התשיעית קוראפ | הארמייה התשיעית קוראפ | הארמייה התשיעית קוראפ | הארמייה התשיעית קוראפ |   |   | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה |  |  |  |  |  |  |  |  |  |  |
| הארמייה השביעית ז'ירו | הארמייה השביעית ז'ירו | הארמייה השביעית ז'ירו | הארמייה השביעית ז'ירו | הארמייה השביעית ז'ירו | הארמייה השביעית ז'ירו |   |   | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט | חיל המשלוח הבריטי גורט |   |   | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר | הארמייה הראשונה בלאנשאר |   |   | הארמייה התשיעית קוראפ | הארמייה התשיעית קוראפ | הארמייה התשיעית קוראפ | הארמייה התשיעית קוראפ | הארמייה התשיעית קוראפ | הארמייה התשיעית קוראפ |   |   | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה | הארמייה השנייה אנציז'ה |  |  |  |  |  |  |  |  |  |  |